# Swell Foop kézikönyve

## A Swell Foop játékmenete

A Swell Foop egy fejtörő játék. A célja a lehető legtöbb objektum eltávolítása a lehetséges legkevesebb lépésből. Az egymással szomszédos objektumok csoportként kerülnek eltávolításra. A megmaradó objektumok ekkor összecsukódnak, hogy kitöltsék a réseket, és új csoportok alakulnak. Egyedülálló objektumokat nem lehet eltávolítani.

### A Swell Foop egy új játék elején.

A tábla az objektumok teli rácsával indul. A választott tábla méretétől függően három- vagy négyféle típusú objektum található. Ha az objektumok csoportja szomszédos és mind ugyanolyan típusú, akkor azok egyszerűen eltávolíthatók, ha rájuk kattint az egérrel (vagy megnyomja a szóköz billentyűt). Amikor egy olyan csoport fölé viszi az egérkurzort, amely eltávolítható, akkor az objektumok mozogni kezdenek. A csoportban lévő objektumok száma és a csoport eltávolításáért járó pontszám az ablak bal alsó sarkában látható. Minél több objektum van a csoportban, annál több több pontot fog kapni értük. Amikor egy csoport eltávolításra került, a fölöttük lévő objektumok leesnek, hogy kitöltsék a helyet. Ha egy egész oszlop lett törölve, akkor az objektumok balra csúsznak a rés kitöltéséért.

## A Swell Foop játékmenete

1. Számolja fel a kettő vagy több elemből álló csoportokat | 2. Az objektumok leesnek, hogy kitöltsék a réseket
3. Az objektumok balra mozognak, hogy kitöltsék az üres oszlopokat | 4. Új csoportok jönnek létre és a körforgás ismétlődik

A pontozás a törölt objektumok számán alapul:

Objektumok száma | Szerzett pontok
2 | 0
3 | 1
4 | 4
5 | 9
6 | 16
7 | 25
8 | 36
9 | 49
⋮ | ⋮
n | (n - 2)2

Ha megtisztítja a táblát, akkor 1000 bónuszpontot kap.

## Személyre szabás

### A megjelenés módosítása

Az objektumok megjelenésének módosításához használja a Téma menüpontot a Swell Foop Beállítások Megjelenés menü alatt. Egy elem kiválasztása a listából azonnal megváltoztatja a témát.

Létrehozhat saját témákat is, habár a folyamat még nem túl egyszerű. Használja egy meglévő téma másolatát sablonként a `/usr/share/gnome-games/swell-foop/themes/` mappából, és módosítsa azt a kedvenc rajzprogramjával. Az eredményt helyezze a `$XDG_DATA_HOME/gnome-games/swell-foop/themes/` mappába. Automatikusan fel lesz véve a témalistába a Swell Foop következő futtatásakor. A `$XDG_DATA_HOME` általában a `~/.local/share/`.

### A méret módosítása

A Táblaméret lista a Swell Foop Beállítások Beállítás alatt három beállítást tartalmaz: Kicsi, Közepes és Nagy.

### Az objektumok számának módosítása

A Színek száma beállítás a Swell Foop Beállítások Beállítás menüpont alatt lehetővé teszi a különböző objektumok számának növelését.

### A sebesség módosítása

Az alapértelmezett animációt úgy tervezték, hogy sima és kecses legyen. Ha a gyors és dühös játékot kedveli, akkor ez túl lassú lesz Önnek. A Gyors animáció lehetőség választásával a Swell Foop Beállítások Működés menüpontban felgyorsíthatja a játékmenetet az animáció minőségének rovására.

## Stratégia

A legfontosabb szabály a magas pontszám elérése érdekében, hogy gondolkodjon előre: minden egyes eltávolított csoport más csoportokat alakít és tesz tönkre.

Először a magasabb csoportokat távolítsa el, hacsak egy másik csoport eltávolítása nem teszi azt nagyobbá. A függőleges elrendezésű objektumok nem lehetnek rosszul igazítva, de a vízszintes elrendezésűek igen.

Mivel a pontszám négyzetesen növekszik, ezért az objektumok nagy csoportja mindig jobb. Például egy hat objektumból álló csoport és egy hét objektumból álló csoport pontkülönbsége kilenc pont. Egy olyan helyzetben, ahol választhat két kettes csoport egy négyessé egyesítése vagy egy hatos csoporthoz való további egy hozzáadása között, az egyedüli objektumot kell hozzáadnia. Annak ellenére, hogy pontszerzés nélkül hagyta ott a kettes csoportot, a nagyobb csoport összességében több pontot ad.

Ne felejtse el az összes labda eltávolításáért járó ezer bónuszpontot. 1000 pont szerzéséhez egy egyedülálló csoportból 34 objektum szükséges. Nagyon valószínűtlen, hogy olyan helyzetbe kerüljön, ahol fel kell áldoznia egy olyan csoportot, amely elég nagy a tábla megtisztításához.

## A Swell Foop névjegye

A Swell Foop játékot Callum McKenzie (callum@physics.otago.ac.nz) írta. Ha további információkat szeretne a Swell Foop játékról, akkor látogassa meg a GNOME játékok weboldalát.

Az alkalmazással, vagy ezen kézikönyvvel kapcsolatos megjegyzéseit és hibajelentéseit a GNOME felhasználói kézikönyv visszajelzés szakasza útmutatási alapján juttathatja el hozzánk.

Ez a program a Free Software Foundation által kiadott GNU General Public License dokumentumban leírtak, akár a licenc 2-es, akár (tetszőleges) későbbi változata szerint kerül terjesztésre. Ennek a licencnek egy példányát ez a dokumentáció tartalmazza, vagy a program forráskódjával melléklet COPYING fájlban is megtalálható.