# Τεκμηρίωση του Swell Foop

## Παίζοντας Swell Foop

Το Swell Foop είναι ένα παιχνίδι παζλ. Ο στόχος είναι να αφαιρέσετε όσο το δυνατό περισσότερα αντικείμενα με όσες το δυνατό λιγότερες κινήσεις. Τα αντικείμενα που είναι το ένα δίπλα στο άλλο αφαιρούνται ως ομάδα. Τα υπόλοιπα αντικείμενα τότε καταρρέουν για να συμπληρώσουν τα κενά και νέες ομάδες σχηματίζονται. Δεν μπορείτε να αφαιρέσετε τα μονά αντικείμενα.

### Το Swell Foop στην έναρξη νέου παιχνιδιού.

Το αβάκιο ξεκινάει σαν ένα πλήρες πλέγμα αντικειμένων. Ανάλογα με το μέγεθος του αβακίου που επιλέγετε, υπάρχουν τρεις ή τέσσερις τύποι αντικειμένων. Αν μια ομάδα αντικειμένων είναι γειτονικές και όλες του ίδιου τύπου, τότε μπορούν να αφαιρεθούν απλά κάνοντας κλικ απάνω τους (ή πατώντας το πλήκτρο διαστήματος). Όταν μετακινήσετε το ποντίκι πάνω από μία ομάδα που μπορείτε να την αφαιρέσετε, τα αντικείμενα θα ξεκινήσουν να κινούνται. Ο αριθμός των αντικειμένων στην ομάδα, και οι πόντοι που θα βαθμολογηθείτε για την αφαίρεση της ομάδας, φαίνεται στην κάτω αριστερή γωνία του παραθύρου. Όσο περισσότερα αντικείμενα στην ομάδα, τόσο για περισσότερους πόντους βαθμολογήστε. Εφόσον έχει αφαιρεθεί η ομάδα τα αντικείμενα από πάνω τους πέφτουν για να γεμίσουν τα κενά. Αν μία ολόκληρη στήλη έχει απαλειφθεί τότε τα αντικείμενα ολισθαίνουν προς τα αριστερά για να γεμίσουν το κενό.

## Παίζοντας Swell Foop

1. Αφαιρέστε ομάδες των δύο ή περισσότερων | 2. Τα αντικείμενα καταρρέουν για να συμπληρώσουν τα κενά
3. Τα αντικείμενα μετακινούνται αριστερά για να συμπληρώσουν τις κενές στήλες | 4. Νέες ομάδες σχηματίζονται και ο κύκλος επαναλαμβάνεται

Η βαθμολογία βασίζεται στον αριθμό των αντικειμένων που διαγράφετε:

Αριθμός αντικειμένων | Πόντοι που σημειώνονται
2 | 0
3 | 1
4 | 4
5 | 9
6 | 16
7 | 25
8 | 36
9 | 49
⋮ | ⋮
n | (n - 2)2

Αν αδειάσετε το αβάκιο επιβραβεύεστε με 1000 πόντους.

## Προσαρμογή

### Αλλαγή της εμφάνισης

Για να αλλάξετε την εμφάνιση των αντικειμένων χρησιμοποιήστε την επιλογή Θέμα στο μενού Swell Foop Προτιμήσεις Εμφάνιση. Η επιλογή ενός αντικειμένου από την λίστα, αλλάζει το θέμα αμέσως.

Μπορείτε επίσης να δημιουργήσετε τα δικά σας θέματα, παρόλο που η διαδικασία δεν είναι τόσο απλή ακόμη. Χρησιμοποιήστε ένα αντίγραφο ενός υπάρχοντος θέματος από `/usr/share/gnome-games/swell-foop/themes/` σαν πρότυπο και αλλάξτε το με το αγαπημένο σας πρόγραμμα ζωγραφικής. Τοποθετήστε το αποτέλεσμα στο `$XDG_DATA_HOME/gnome-games/swell-foop/themes/`. Θα συμπεριληφθεί αυτόματα στην λίστα θεμάτων την επόμενη φορά που θα εκκινήσετε το Swell Foop.Το `$XDG_DATA_HOME` είναι συνήθως `~/.local/share/`.

### Αλλαγή του μεγέθους

Το Μέγεθος ταμπλό που βρίσκεται στο Swell Foop Προτιμήσεις Διαμόρφωση περιέχει τρεις ρυθμίσεις: Μικρό, Κανονικό και Μεγάλο.

### Αλλάζοντας τον αριθμό των αντικειμένων

Η επιλογή Αριθμός χρωμάτων που βρίσκεται στο Swell Foop Προτιμήσεις Διαμόρφωση σας επιτρέπει να αυξήσετε τον αριθμό των διαφορετικών αντικειμένων.

### Αλλαγή της ταχύτητας

Το προεπιλεγμένο εφέ στη κίνηση στο παιχνίδι είναι ομαλές κινήσεις. Αν θέλετε να παίξετε γρήγορα, τότε αυτό μπορεί να είναι πολύ αργό για εσάς. Επιλέγοντας Γρήγορη κίνηση από το μενού Swell Foop Προτιμήσεις Λειτουργία, μπορείτε να επιταχύνετε το παίξιμο επιβαρύνοντας την ομαλότητα κίνησης.

## Στρατηγική

Ο πιο σημαντικός κανόνας όταν στοχεύετε για υψηλά αποτελέσματα είναι να έχετε στο μυαλό σας πως κάθε ομάδα που αφαιρείτε θα σχηματίσει και θα καταστρέψει άλλες ομάδες.

Αφαιρέστε τις ψηλότερες ομάδες πρώτα, αν δεν αφαιρεθεί και άλλη ομάδα θα γίνει μεγαλύτερη. Τα καθέτως ευθυγραμμισμένα αντικείμενα δεν μπορούν να χάσουν την ευθυγράμμιση, αλλά τα οριζοντίως ευθυγραμμισμένα μπορούν.

Επειδή το σκορ αυξάνετε τετραγωνικά, είναι καλύτερο να έχετε μεγάλες ομάδες αντικειμένων. Για παράδειγμα, η διαφορά σε βαθμούς μεταξύ μιας ομάδας έξη αντικειμένων και μιας ομάδας επτά αντικειμένων είναι εννιά βαθμοί. Αν έχετε να επιλέξετε μεταξύ της συνένωσης δύο ομάδων των δύο σε δύο ομάδες των τέσσερα, ή να προσθέσετε ένα σε μια ομάδα των έξη, τότε είναι καλύτερο να επιλέξετε μια ομάδα των επτά αντικειμένων. Ακόμα και αν οι ομάδες των δύο που απομένουν δεν προσφέρουν βαθμούς, η μεγαλύτερη ομάδα παράγει περισσότερους βαθμούς συνολικά.

Μην ξεχνάτε την επιβράβευση των χιλίων πόντων που παίρνετε για την απαλοιφή όλων των σφαιρών. Για να πάρετε 1000 πόντους από μία μοναδική ομάδα χρειάζεστε 34 αντικείμενα. Είναι πολύ ασυνήθιστο να είστε σε θέση όπου να χρειάζεται να θυσιάσετε μία μεγάλη ομάδα για να καθαρίσετε το αβάκιο.

## Περί του Swell Foop

Το Swell Foop γράφτηκε από τον Callum McKenzie (callum@physics.otago.ac.nz). Για να βρείτε περισσότερες πληροφορίες σχετικά με το Swell Foop, παρακαλούμε επισκεφθείτε την ιστοσελίδα παιχνιδιών του GNOME.

Για να αναφέρετε ένα σφάλμα ή να κάνετε μια πρόταση σχετικά με αυτή την εφαρμογή ή αυτό το εγχειρίδιο, ακολουθήστε τις οδηγίες στη σελίδα ανάδρασης GNOME .

Αυτό το πρόγραμμα διανέμεται υπό τους όρους της Γενικής Δημόσιας Άδειας GNU όπως δημοσιεύεται από το Ίδρυμα Ελεύθερου Λογισμικού, είτε με την έκδοση 2 της Άδειας, είτε (σαν επιλογή σας) με κάθε μεταγενέστερη έκδοση. Με αυτήν την τεκμηρίωση συμπεριλαμβάνεται ένα αντίγραφο της άδειας, ένα άλλο μπορεί να βρεθεί στο αρχείο COPYING, με τον πηγαίο κώδικα του προγράμματος.